 Proza - : - Migratii (12) - Matei Gorganu, Bucuresti, 1981 de Laurentiu Orasanu : - Migratii (12) - Matei Gorganu, Bucuresti, 1981 de Laurentiu Orasanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14063285 index.html' > Vizionari: 1591 > Migratii (12) - Matei Gorganu, Bucuresti, 1981 proza [ ] fragment de roman - - - - - - - - - - - - - - - - - - - - - - - - - de Laurentiu Orasanu [Ghiocel ] 2015-01-12 | | (continuare) A asteptat, curios, repartizarea. Terminand printre primii, putea spera la un post in cercetare sau intr-un loc de unde sa poata fi adus, dupa stagiul obligatoriu de trei ani, ca asistent. Nimeni nu mai putea ramane ca asistent direct dupa absolvirea facultatii. Dar tocmai posturile acestea, posturi care il interesau pentru ca i-ar fi permis continuarea studiului, continuarea cercetarilor, erau cumva la discretia Decanatului. Pentru a le ocupa, era nevoie de recomandarea facultatii. Aici era intrebarea: i-o vor da? Notele il indreptateau sa spere, dar intamplarea de la Decanat punea un semn de intrebare. il va dori facultatea pe un incomod, pe unul care se comportase altfel, nesupunandu-se si sfidand legea? Fu surprins sa obtina recomandarea pentru cercetare. Cu ea obtinu si un post de redactor la Revista de Filozofie. Un post care aproape ca ii garanta revenirea in Facultate, peste trei ani, ca asistent. Scapase usor, nepedepsit. si obtinuse astfel recunoasterea pentru zilele si noptile de studiu. Recunoasterea meritata de cei buni. Prietenii lui ramasesera si ei in Bucuresti. Nu era putin lucru. Majoritatea posturilor erau de profesori de liceu in provincie in cel mai bun caz in orasele. Orasele mari erau inchise. Nici nu incerca sa-si imagineze ce ar fi insemnat sa ajunga intr-un astfel de orasel. Chiar si Bacaul, prin comparatie cu capitala, ar fi insemnat o inmormantare: fara Biblioteca Academiei sau BCU, fara spectacolele de teatru, fara Cinemateca, fara boema aceea incitanta, fara tutea la Gioconda si fara bucurestencele cu care se obisnuise pana la dependenta: elegante, sportive, lipsite de prejudecati, gata oricand sa-si supuna trupul unui animal tanar ca el. Munca la revista il dezamagi. Pentru prima data nu mai era singur, lucra in echipa. Nu mai era primul, era un simplu redactor, un subordonat. Tot ceea ce facea trebuia aprobat de redactorul sef. N-avea voie sa scrie sau sa propuna spre publicare nimic care contravenea liniei. Nici macar o referinta la un nume indezirabil, vreun filozof decadent sau vreun fost, nu trebuia sa ajunga in revista. Asta era principala lui grija. Pentru asta invatase atat? Numai ca sa scrie sau ca sa recenzeze dupa dicton? in scurt timp isi dadu seama ca munca de redactor nu era pentru el. Cum n-ar fi fost pentru el nici munca de profesor de liceu. in ambele cazuri, subordonat unora de la care n-avea ce invata. Subordonat unor mediocri, mediocru s-ar fi numit. Pastra legaturile cu profesorii de la facultate. Semna, impreuna cu ei, comunicari stiintifice, lucrari la care acestia participau mai mult cu numele. Cu orice pret, calea de intoarcere spre facultate trebuia sa ramana deschisa, simtea ca acolo ii era locul. Peste trei ani, asistent  Datorita cartilor profesorului Vlad Mirescu il descoperise pe Giordano Bruno. Eretic, potrivnic bisericii, adept al teoriei lui Copernic, ars pe rug de inchizitie - se putea scrie multe despre el. Chiar daca nu avea sursele de documentare pe care profesorul le cita in Tratatul sau, Matei trudi luni de zile la un eseu in care pe langa lucrurile cunoscute, investiga si ezoterismul lui Bruno, cautarile lui in zona oculta, de comunicare cu spiritele, cu cei de dincolo. Poteca i-o aratase cartea lui Vlad Mirescu, Matei reusi sa o largeasca. Nu atat sustinerea teoriei heliocentrice il dusese pe Bruno spre rug, cat practicile lui diavolesti, cum le considera Biserica. Oare toate rezultatele cautarilor lui Bruno se pierdusera? inchizitia arsese toate lucrarile lui? Cine stie, poate ca unele mai existau, pastrate prin cine stie ce minune, prin vreo arhiva, prin vreo manastire din italia, din Franta sau din Elvetia, locuri in care filozoful poposise si din care fusese, de fiecrae data, alungat. Panteismul lui Bruno il duse inapoi la Platon si, inainte, la Spinoza, la Hegel. Analiza evolutia ideilor de la unul la altul. Linia aceasta filozofica il atragea. Rational, judecand cauzal, Matei simtea ca nu poate ramane la monodeismul bisericii. Cu un singur Dumnezeu ii venea greu sa explice lumea. Dar, daca lumea intreaga, materiala si spiritual, era ea insasi Divinitatea, in formele ei multiple? in ea ar fi putut sa gandeasca liber, asa cum gandise Bruno, fara constrangerea dogmelor bisericii. Sa justifice si sa duca mai departe esafodajul filozofic al panteistilor si, de ce nu, sa vina cu un sistem filozofic nou. Visul oricarui filozof! Ar fi fost in stare? se intreba Matei. Poate ca nu, poate, cine stie? Era pregatit sa incerce. Eseul sau, analizat si ras-analizat de conducerea revistei, aparu in trei numere sucesive ale Revistei de Filozofie. Mai mult de o treime din el cazuse sub foarfecele redactorului-sef. Daca lui, ca redactor, i se ciuntise lucrarea, la ce se puteau astepta alti autori? se gandi Matei. Nici macar nu emisese nu-stiu-ce idei subversive, nu contravenise liniei. Nimeni nu-i explica motivul ciuntirii textului sau. isi explica singur: nu se putea acorda prea mult spatiu unor filozofi idealisti intr-o revista de filozofie care, nu-i asa, servea ideologia marxista. Fu surprins sa constate ca forfecarea nu eliminase nicio referinta bibliografica la lucrarile profesorului Vlad Mirescu, desi lucrarile citate nu erau traduse in tara si nu existau, in editiile initiale, in engleza, in nicio biblioteca din Romania. A expediat cele trei numere de revista pe adresa Universitatii din Chicago. intr-o scurta scrisoare catre profesorul Mirescu, mentiona faptul ca e vorba de o versiune prescurtata. Spera ca profesorul sa inteleaga despre ce fel de prescurtare era vorba. Vlad Mirescu ii raspunse cu o scrisoare binevoitoare de multumire. Matei se astepta la mai mult. Nu la o remarca privind originalitatea lucrarii - in fond, mersese pe urmele profesorului, nu adusese nimic nou -, dar macar o apreciere privind efortul sau de analiza si de sintetizare a concluziilor. Prin eseul despre Giordano Bruno, Matei Gorganu crescu in aprecierea profesorilor de la facultate. Primi indemnuri de a continua cu studiul filozofilor Renasterii. Mai mult, Decanul il chema la el si il ajuta sa-si intocmeasca un program de bursa in italia. ii indica universitatile la care ar fi putut fi primit, ca bursier, profesorii de la care ar fi avut de invatat. Programul pleca la minister si  nimeni nu mai stiu nimic ce se intampla cu el. Acceptat si ca doctorand, tot de catre Decan, cu o tema pe care singur si-o alese: "Filozofia si Miturile Renasterii", Matei se cufunda in pregatirea examenelor si a referatelor. Uitase de bursa din italia. stia ca se pleca greu in Vest. Organele suspectau pe oricine ca va ramane acolo. Decat sa aiba pierderi, sa se auda ca unii dau cu piciorul raiului socialist, decat sa fie acuzate ca dadusera aprobari cui nu trebuie, preferau sa nu aprobe pe nimeni. Asa ca nu-si facuse prea multe iluzii atunci cand fusese propus. Trecuse mai bine de un an de atunci, cand Decanul il invita pe la facultate. Cu data si ora precisa. Decanul il lua de brat, ca pe un coleg, si ii sopti la ureche: - Daca vrei sa pleci, spune da. Mi-ar parea rau sa ratezi bursa. Fara ca sa-i explice mai mult, fara ca sa astepte reactia lui Matei, il impinse in biroul Preodecanului. Acolo, pe fotoliul Prodecanului, statea vechea lui cunostinta: Omul Rectoratului . Decanul ii lasa singuri. Omul Rectoratului il lua cu blandete, ca si cand ar fi vrut sa-l convinga, inca de la inceput, ca, de data aceasta nu avea sa-l mustre in niciun fel. - Cum mai stati cu bursa in italia, tov. Gorganu? - N-am mai auzit nimic de ea de cand am trimis programul la Ministerul invatamantului, spuse Matei. Cred ca aprobarea depinde si de CNST, nu? S-o fi blocat pe acolo, n-or fi fonduri. Desi, protocolul dintre Academia Romana si Academia italiana prevede ca partea romana plateste numai deplasarea bursierilor. Restul cheltuielilor, acolo, ar fi suportate de partea italiana. - Haideti sa va dau o veste buna, zambi Omul Rectoratului. ieri a iesit aprobarea CNST-ului. N-a spus ca a sosit la Rectorat aprobarea de la CNST, observa Matei. i-a dat o veste pe care nimeni n-o primise, pe care o cunostea, poate, numai Decanul. De ce atata graba sa i-o comunice chiar el, Omul Rectoratului? Putea sa vina pe cale oficiala, sa i-o spuna chiar Decanul. Nu, ei voiau astfel sa-i semnaleze faptul ca au stiut primii. Ca au fost primii care i-au comunicat-o. intr-un cuvant, ca nu erau straini de toata povestea si ca, intr-un fel pe care nu se simteau datori sa-l explice, avusesera si ei un rol in aprobarea bursei. Bineinteles ca avusesera un rol, gandi Matei. Daca el n-ar fi fost curat, daca ei n-ar fi dat liber dosarului sau, n-ar fi avut ce discuta acum, in biroul Prodcanului. Nimeni nu pleca in strainatate, la studii, la burse, in delegatii de serviciu sau in scop turistic, fara acordul Securitatii. - Va felicit, ma bucur ca sunt primul, facu Omul Rectoratului . Se ridica si ii intinse mana, peste birou. Va fi o experienta utila si pentru dumneata, si pentru Universitate. si pentru renumele nostru, al tarii. Tonul sau deveni ceva mai oficial, pastrandu-si totusi blandetea. - Sa aveti grija cum ne reprezentati, continua Omul Rectoratului. Trebuie sa stiti ca acolo, in Vest, nu ne privesc toti cu ochi buni. Realizarile noastre nu sunt recunoscute. Sunt unii, chiar printre universitari, care ne sunt ostili. Daca ii intalniti, am vrea sa stim si noi . Daca sunt lucruri care nu suporta amanare, va adresati Ambasadei noastre de la Roma. Ne intereseaza orice despre orice persoana cu care veti avea contacte. Cand va intoarceti  - Peste sase luni, atat e bursa, preciza Matei, ca sa-si traga sufletul, ca sa mai castige timp. - Atunci, cand va intoarceti, ne vedem din nou si imi povestiti ce, cum si cine. Poate chiar, si mai bine, puneti totul pe hartie, ca sa ne fie mai usor. De acord? il intreba Omul Rectoratului , privindu-l drept in ochi. Acum intelegea ceea ce ii soptise Decanul, de ce sa spuna da, la ce sa spuna da. Omul Rectoratului nu pusese conditii: ne raportezi, pleci, nu, spune adio bursei. Dar asta era de la sine inteles. N-avea de ce sa mai intrebe despre ce era vorba exact. Sa se prefaca, asa, ca n-a inteles. Bursa lui era in mainile lor . Numai spunand "Da, voi face ceea ce imi cereti", numai asa putea sa-si adjudece acele sase luni de studiu in tara lui Giordano Bruno. Pretul trebuia platit. ca vaut une messe - cum s-a justificat Henric al iV-lea, regele hughenot al Navarrei, atunci cand s-a intors la catolicism numai pentru a fi uns Rege al Frantei. - De acord, va voi informa la intoarcere. Daca e ceva urgent, ma duc la Ambasada din Roma. Am inteles bine? raspunse Matei, sustinand privirea Omului Rectoratului . Am raspuns corect? spunea Matei din privire. Ati obtinut de la mine ceea ce ati vrut? Am platit vama, pot sa plec? Merita bursa asta sa ma plec in fata lor ? gandea el, fara sa spuna. Angajamentul nu era unul teribil, putea sa spuna sau sa scrie la intoarcere banalitati, sa insiruie numele celor intalniti si sa dea amanunte importante pentru studiile lui, dar perfect inutile pentru ei. Dar, era, totusi, un angajament. si-l lua, isi spunea Matei, fortat de imprejurari. Numai si numai ca sa capete bursa. Orice om rational ar fi facut la fel, in tara asta in care irationalitatea isi facea de cap. Omul Rectoratului ii ura succes. Matei reusi sa-si compuna o privire recunoscatoare. Ramase cu decanul, dar acesta il expedie repede. - Avem tot timpul ca sa discutam amanunte. Deocamdata te felicit si ma bucur enorm pentru tine, Matei, ii spuse Decanul usor incurcat, parca scuzandu-se ca i-a dat sfatul acela soptit. N-avea rost sa se scuze, se gandi Matei. Orice parinte si-ar fi sfatuit odrasla sa faca la fel, orice profesor si-ar fi indemnat la fel studentul sau doctorandul. Decanul, avertizandu-l, amortizase socul pe care oricum l-a simtit la propunerea Omului Rectoratului. La propunerea lor de colaborare. Caci, oricum ar fi numit-o, despre colaborarea cu ei era vorba, n-avea rost sa se amageasca, sa se ascunda dupa vorbe, constata, trist, Matei. Reusi sa se concentreze, ca de obicei, pe emotia pozitiva. Aceea era importanta, esentiala. Obtinuse ceea ce dorise, trebuia sa se bucure si sa uite emotia negativa. Nu trebuia sa se gandeasca la pretul platit. Controlul emotiilor, controlul in general, era calea pe care o sugera si Giordano Bruno pentru a te ridica pe un alt palier, inaccesibil omului de rand, disponibil numai alesilor, initiatilor, pentru a vedea departe, in alte lumi, in cu totul alt fel decat vezi, auzi, simti in viata pamanteana. Lumile acelea nevazute, despre care prea putini sustineau ca le-au intrezarit sau ca le-au trecut pragul, erau acolo, undeva. infinitatea universului, cu miriadele sale de corpuri ceresti, aproape ca le determina, statistic, existenta. La atatea galaxii, constelatii, sisteme planetare similare sistemului solar, nu se putea sa nu existe mai multe lumi ca a noastra, a pamantenilor. Poate ca, intocmite altfel, nu puteau fi detectate cu mijloacele pe care le avem la indemana, se gandea Matei. Poate, calatoria pana la ele nu trebuie masurata, astronomic, in ani lumina. in fond, nimeni n-a masurat viteza gandului, dar e de crezut ca e mult mai mare decat viteza luminii. Cu gandul trebuiau atinse acele lumi. Prin controlul mintii, prin concentrarea ei in ceva, fascicol de unde, suvoi de energie, raza, in acel ceva care sa strabata pana la ele, sa le patrunda si sa le inteleaga. Giordano Bruno incercase sa comunice cu lumea despre care Religia spunea ca exista, lumea de dincolo, acolo unde ne ducem si de unde nu ne mai intoarcem. El pomenea de spirite. Religia sustinea ca acolo ni se duc sufletele si ca acolo bunul Dumnezeu le mantuieste. Acolo ele asteapta invierea, inviere pe care numai iisus o capatase pana acum, ca rasplata a credintei, dar si a jertfei sale. Cu spiritele sau cu sufletele acelea, plecate fara putinta de a se intoarce vreodata sau, dupa cum spunea Biserica, nu inainte de Judecata de Apoi, cu ele incercase sa comunice Bruno. Crampeie din scrierile sale atestau cativa pasi reusiti in directia aceea. Exagera filozoful, ca multi altii care marturiseau ca i-au intalnit pe plaiuri, pe Dumnezeu sau pe Maica Precista, sau ca sufletul vreunui raposat ii bantuie, ii mustra sau ii indeamna la vreo fapta eroica? Marele filozof, martirul ars pe rug de inchizitie, scria si el, ca toti ceilalti martori, numai din imaginatie, sau chiar reusise, cumva? in ce fel reusise, daca reusise, nu era deloc clar. Cu gandul, prin concentrare, asa cum sustineau toti ezotericii, toti ocultistii. Dar, mai exact, cum? (va urma) Ghiocel | index 'pageview'); 